laion/Wikipedia-Exotic huggingface dataset:
אריק לירה

אריק אנטוניו לירה מנדס (בספרדית: Érik Antonio Lira Méndez; נולד ב-8 במאי 2000 במקסיקו סיטי שבמקסיקו) הוא כדורגלן מקסיקני המשחק בעמדת הקשר האחורי בקבוצת קרוס אסול מליגת העל המקסיקנית ובנבחרת מקסיקו. לירה גדל במחלקות הנוער של אוניברסידד נסיונל ונקקסה. ב-1 ביולי 2020 חתם לירה באוניברסידד נסיונל מליגת העל המקסיקנית. בסך הכל ערך 57 הופעות ליגה במדי המועדון. ב-4 בינואר 2022 חתם בקרוס אסול מליגת העל המקסיקנית. ב-27 באוקטובר 2021 ערך לירה את הופעת הבכורה שלו בנבחרת מקסיקו, בהפסד 3-2 לנבחרת אקוודור במשחק ידידות. אריק לירה, באתר Transfermarkt אריק לירה, באתר Soccerway אריק לירה, באתר National Football Teams אריק לירה, באתר FootballDatabase.eu אריק לירה, באתר ESPN ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אריק לירה".
לואיס אוליבאס

לואיס אלחנדרו אוליבאס סלסדו (בספרדית: Luis Alejandro Olivas Salcedo; נולד ב-10 בפברואר 2000 בטפיק שבנאיאריט, מקסיקו) הוא כדורגלן מקסיקני המשחק בעמדת הבלם בקבוצת גוודלחרה מליגת העל המקסיקנית ובנבחרת מקסיקו. אוליבאס גדל במחלקת הנוער של גוודלחרה. בעונת 2019/2020 הושאל לטודלאנו מהליגה הספרדית השלישית, ובעונת 2020/2021 הושאל לטפאטיו, קבוצת המילואים של גוודלחרה, בליגת המשנה המקסיקנית. בשנת 2020 החל לשחק בקבוצה הבוגרת של גוודלחרה. ב-8 בדצמבר 2021 ערך אוליבאס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות. לואיס אוליבאס, באתר Transfermarkt לואיס אוליבאס, באתר Soccerway לואיס אוליבאס, באתר BDFutbol לואיס אוליבאס, באתר WorldFootball.net לואיס אוליבאס, באתר National Football Teams לואיס אוליבאס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיס אוליבאס".
רוברט פאלוש

רוברט פאלוש (במקור פרַאנְקְל, בהונגרית: Falus Róbert;‏ בודפשט, 2 באוקטובר 1925 – בודפשט, 1 באוגוסט 1983) היה פילולוג קלאסי יהודי-הונגרי, מבקר, פרופסור באוניברסיטה, זוכה פרס אטילה יוז'ף (1967), שהוא הפרס הספרותי הגבוה ביותר בהונגריה. רוברט פאלוש היה הפרופסור "ראש המחלקה לשפה וספרות יוונית" באוניברסיטה, חבר בוועדה לפילולוגיה קלאסית של האקדמיה ההונגרית למדעים, סגן נשיא אגודת מדעי העת העתיקה, חבר בוועדת העורכים של Acta Antiqua ושל "מדעי העת העתיקה" ועורך אחראי של כתב העת "הומוניה" (Homonoia). רוברט פראנקל נולד במשפחה יהודית. בסיום לימודיו התיכוניים נלקח כיהודי בין 1944 לבין 1945 למחנות שירות עבודה (עבודות כפייה לגברים יהודים עבור הצבא ההונגרי). הוא שרד את שואת יהודי הונגריה ולאחר מלחמת העולם השנייה בין השנים 1945–1950 למד בחוג יוונית-לטינית באוניברסיטת בודפשט (כיום אוניברסיטת אטווש לוראנד). בין 1949 לבין 1950 עבד כמתמחה במחלקה ליוונית של אוניברסיטת בודפשט. ב-1950 עבד ב"הוצאת הספרים ההונגרי החדש" (Új Magyar Könyvkiadó). בין 1950 לבין 1957 עבד בהוצאת "עם משכיל" (Művelt Nép), ובין 1957 לבין 1959 היה העורך האחראי של "הוצאת קושוט" החשובה. ב-1959 הפך לפרופסור חבר במחלקה היוונית של אוניברסיטת אטווש לוראנד, ראש המחלקה ב-1972, ולפרופסור מן המניין באוניברסיטה ב-1979. בין השנים 1960–1964 עבד כמנהל הספרותי של הוצאת Magyar Helikon, משנת 1965 כעורך הוצאת קושוט (שתי הוצאות ספרים מן החשובות בהונגריה) ומ-1966 היה פרילנסר קבוע של העיתון הפוליטי החשוב ביותר בהונגריה אז, נפסבדשאג (Népszabadság). הוא עסק בספרות עתיקה, בהיווצרות והתהוות התודעה הלוגית והאסתטית ובהתפתחות הדרמה. מאבק השלום באיטליה (1953) סופוקלס (1954) ז'יגמונד מוריץ : היין רותח (עריכה, 1956) ארוס וקופידון. משוררים יוונים ורומיים על אהבה (אנתולוגיה, 1957) הורטיוס (1958) אנתולוגיה של משוררים יווניים (מבחר, 1959) תולדות הספרות היוונית העתיקה I–II. (1964) היסטוריה של הספרות הרומית (1970) ספרות העולם העתיק (1976) באינטרנט הרמוניה יוונית (מחקרים, מאמרים, 1980) האימפריה הרומית (1981) האגדה של חיתוך הזהב (1982) הלאוטה של אפולו. המראה הקטנה של הספרות היוונית-רומית (1983) יצירות נבחרות של אפלטון (מבחר, 1983, 1997) כל יצירות אפלטון. III-I. (ערך 1984) מדליית הזיכרון של ינה אַבֶּל (1977) מי זה מי בספרות ההונגרית? ספרי עיון מסת"ב 963-8607-10-6 מי זה מי בספרות ההונגרית? הוצאת Könyvkuckó, בודפשט, 1999 מסת"ב 9-638157-91-7 לקסיקון ביוגרפי הונגרי סופרים הונגרים בני זמננו Gyászjelentése ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוברט פאלוש".
חברת הנפט של בחריין

חברת הנפט של בחריין (בערבית: شركة نفط البحرين; באנגלית: Bahrain Petroleum Company) היא חברת הנפט הלאומית של בחריין. מטה החברה הראשי נמצא בעיר עוואלי, בחריין והיא פועלת על ידי ממשלת בחריין. החברה הוקמה בשנת 1929 על ידי חברת סטנדרט אויל (Standard Oil Company) מקליפורניה במטרה למצוא נפט בבחריין. בשנת 1930, קיבלה החברה את הזכות הבלעדית לפעול, לתחזק ולבצע השקעות הקשורות לנפט במדינה. בשנת 1932, גילתה את שדה הנפט הראשון שלה והחלה להקים בתי זיקוק. בשנת 1936, ייצאה המדינה כ-10,000 חביות נפט ביום. בשנת 1960, ממשלת בחריין רכשה כ-60 אחוזים ממניות החברה. בשנת 1978, הולאמה תעשיית הנפט וחברת הנפט של בחריין קיבלה את השליטה המלאה על תעשייה זו. בשנת 1980, נרכשו כל מניות החברה על ידי הממשלה. בשנת 2019, החלו עבודות לשדרוג בתי הזיקוק במטרה להגדיל את הקיבלות ל-380 אלף חוויות ביום. אתר האינטרנט הרשמי של חברת הנפט של בחריין חברת הנפט של בחריין, ברשת החברתית פייסבוק חברת הנפט של בחריין, ברשת החברתית אקס (טוויטר) Marius S. Vassiliou, Historical Dictionary of the Petroleum Industry, Scarecrow Press, 2 במרץ 2009, ISBN 978-0-8108-6288-3. (באנגלית) Lobna Ali Al-Khalifa, Foreign Direct Investment in Bahrain, Universal-Publishers, מאי 2010, ISBN 978-1-59942-321-0. (באנגלית) Bonnie F. Saunders, The United States and Arab Nationalism: The Syrian Case, 1953-1960, Greenwood Publishing Group, 1996, ISBN 978-0-275-95426-0. (באנגלית) Muhamad S. Olimat, China and the Gulf Cooperation Council Countries: Strategic Partnership in a Changing World, Lexington Books, 21 בספטמבר 2016, ISBN 978-1-4985-4503-7. (באנגלית) Mami Okubo, Boosting production to 380,000 bpd, The Japan Times, ‏26 ביוני 2019 (באנגלית) Eur, The Middle East and North Africa 2003, Psychology Press, ISBN 978-1-85743-132-2. (באנגלית)
Controlla

Controlla הוא סינגל של הראפר הקנדי דרייק, מתוך אלבום האולפן הרביעי שלו, Views. השיר יצא לאור ב-7 ביוני 2016, על ידי חברות התקליטים יאנג מאני אנטרטיינמנט, קאש מאני רקורדס וריפבליק רקורדס, כסינגל הרביעי מתוך האלבום. לפני צאת האלבום, "Controlla" היה אחד משני השירים מתוך Views שהודלף ברשת; גרסת ההדלפה כללה את אמן הדאנסהול פופקאן (אנ'). השיר נשאר באלבום אך ללא תרומתו של פופקאן ועם בית נוסף של דרייק ודגימה של ביני מאן (אנ'). "Controlla" הוא שיר דאנסהול נכתב על ידי דרייק, מתיו ויליאמס, אלן ריטר, דוויין צ'ין-קי, סטיבן מקגרגור, גארפילד ריילי ג'וניור, מוזס דייוויס, דונלד דניס, גארי ג'קסון, פטריק רוברטס, אנדרו תומאס ואנדריי יו סאתרלנד והופק על ידי בוי-1דה, עם הפקה נוספת של סופה דאפס וצ'ארלס "Jamandass da Terminator" אומונדי. בנוסף לקולותיו של דרייק, הרצועה כוללת דגימה מ-"Tear Off Mi Garment" בביצוע ביני מאן. השיר הושווה לשירם של ריהאנה ודרייק, "Work". מידע על הסינגל "Controlla" באתר מיוזיק בריינז מידע על היצירה "Controlla" באתר Discogs מידע על הרצועה "Controlla" באתר ספוטיפיי אוברי גרהאם, מתיו ויליאמס, אלן ריטר, דוויין צ'ין-קי, סטיבן מקגרגור, גארפילד ריילי ג'וניור, מוזס דייוויס, דונלד דניס, גארי ג'קסון, פטריק רוברטס, אנדרו תומאס, אנדריי יו סאתרלנד Low, Carver (29 במרץ 2016). "Drake - Controlla Feat. Popcaan [New Song]". HotNewHipHop. {{cite web}}: (עזרה) Walker, Klive (28 ביולי 2016). "Dancehall, hip hop: the sound of Summer '16 has always been hot". CBC Music. נבדק ב-12 בינואר 2017. {{cite news}}: (עזרה)
שון פטריק תומאס

שון פטריק תומאס (באנגלית: Sean Patrick Thomas; נולד ב-17 בדצמבר 1970) הוא שחקן קולנוע וטלוויזיה אמריקאי. תומאס נולד בוושינגטון בירת ארצות הברית. הוא בנם של מהגרים מגיאנה. הוא גדל בווילמינגטון, דלאוור לשריל, אנליסטית פיננסית בחברת דופונט וקרלטון תומאס, מהנדס שעבד גם עבור דופונט. יש לו שני אחים צעירים יותר, סיים את לימודיו בתיכון ברנדיווין בדלאוור ולאחר מכן למד באוניברסיטת וירג'יניה. הוא התכוון במקור ללמוד משפטים, אבל לאחר שעבר בהצלחה אודישן לתפקיד במחזה "צימוק בשמש", שינה כיוון והחליט להשתתף בתוכנית היוקרתית למשחק של אוניברסיטת ניו יורק בבית הספר טיש לאמנויות, וסיים את לימודיו ב-1995 . תומאס החל להופיע בתפקידי מסך באמצע שנות ה-90, והיה לו תפקידים משניים במספר סרטים, בהם תאוריית הקשר בשנת 1997. שנה לאחר מכן הופיע בסרט "לא יכולים להתאפק". במהלך השנים הוא הופיע בתפקידים אורחים ומשניים בסדרות טלוויזיה רבות. בשנת 1999 שיחק בסרט הקולנוע משחקי פיתוי. התפקיד הראשי הראשון שלו היה בסרט הנעורים "ריקוד צמוד" לצד ג'וליה סטיילס. הוא זכה עם סטיילס בפרס הסרטים והטלוויזיה של MTV לנשיקה הטובה ביותר. בשנת 2000 החל לשחק בתפקיד ראשי בסדרת הטלוויזיה המשטרתית "המחוז" (אנ'), ששודרה ב- CBS במשך ארבע עונות; את דמותו של הבלש טמפל פייג'. לאחר מכן, תומאס הופיע בתפקידי משנה בסרטים ה"מספרה" ו"ליל המסכות: תחיית המתים", שניהם יצאו לאקרנים ב-2002. בשנת 2007 שיחק בסרט הקולנוע "האנידריפר". שנה לאחר מכן שיחק בסרט הקולנוע "צימוק בשמש". בשנת 2017 דיבב בסדרת הרשת "ויקסן" כחלק מיקום החץ המבוסס על DC קומיקס, שם הוא דיבב את קולו של פרופסור מקליסטר. בשנת 2019 הופיע בתפקיד חוזר בסדרת הטלוויזיה "הטובות לקרב" ובסרט הקולנוע "לשקר ולגנוב". בשנת 2021 שיחק בסרט הקולנוע "הטרגדיה של מקבת'" שביים דנזל וושינגטון. בשנת 2022 שיחק בסרט הדרמה הביוגרפי "סיפורו של אמט טיל". באותה שנה החל לשחק בעונתה השלישית של סדרת המדע-בדיוני "עבור כל האנושות" מבית אפל TV פלוס. תומאס התחתן עם השחקנית אוניקה לורן בניו אורלינס בשבת, 22 באפריל 2006. תאריך החתונה המקורי שלהם היה יום שבת, 5 בנובמבר 2005, אך נאלץ להידחות עקב הוריקן קתרינה . שון פטריק תומאס, במסד הנתונים הקולנועיים IMDb (באנגלית) שון פטריק תומאס, באתר AllMovie (באנגלית) שון פטריק תומאס, במסד הנתונים הקולנועיים KinoPoisk (ברוסית) סמדר שילוני, מסת' כהן ועד קליף מ"מעודדות צמודות": בחזרה לכוכבי סדרות וסרטי הנעורים, באתר ynet, 24 באוגוסט 2021 "Sean Patrick Thomas profile". Film Reference. נבדק ב-11 באוגוסט 2011. {{cite web}}: (עזרה) Sean Patrick Thomas profile (אורכב 31.05.2012 בארכיון Wayback Machine), movies.msn.com; accessed June 18, 2009. "NYU Graduate Acting Alumni". 2011. נבדק ב-8 בדצמבר 2011. {{cite web}}: (עזרה) Angelique Jackson, Variety, Variety, ‏1 בספטמבר 2021 "Main – Discover AOL". People.aol.com. נבדק ב-11 באוגוסט 2011. {{cite web}}: (עזרה)
פרנהייט (ארכיטקטורה)

פרנהייט (באנגלית: Fahrenheit) הוא שם הקוד שניתן לארכיטקטורה של מעבדים גרפיים שפותחה על ידי חברת Nvidia והושקה בשנת 1998 כממשיכה של הארכיטקטורה של STG-2000‏ (NV1) ו-Riva 128‏ (NV2 ו-NV3). הארכיטקטורה נקראת על שם הפיזיקאי דניאל פרנהייט. תמיכה ב-DirectX 5.0 ו-6.0. תמיכה ב-OpenGL 1.2. ללא תמיכה בהצללה וקטורית (Vertex shader) ובהצללת פיקסל (Pixel shader). חוצצי Z (אנ') בגודל של 24 ביט. תמיכה בטקסטורות בגודל של עד 2048 על 2048 פיקסלים. תמיכה בעומק צבע של 32 ביט (מכונה גם "צבע אמיתי"). תמיכה בממשק AGP 4x. מיפוי מהמורות (אנ') במחזור שעון אחד. תמיכה בעד 32MB של זיכרון וידאו. מספר ליבות ROPs:מספר יחידות מיפוי טקסטורה:צינורות פיקסל GPU Specs Database, באתר Techpowerup (באנגלית) NVIDIA Riva TNT Specs, באתר Techpowerup (באנגלית) NVIDIA Riva TNT2 Ultra Specs, באתר Techpowerup (באנגלית) מארק פריור, NVIDIA Riva TNT 2 (Preview), באתר Hardware.fr, ‏‏6 באפריל 1999 (בצרפתית) (ארכיון)
Portland

Portland הוא סינגל של הראפר הקנדי דרייק, מתוך המיקסטייפ שלו, More Life, בהשתתפות הראפרים האמריקאים קוואבו וטראוויס סקוט. השיר יצא לאור לרדיו הקרוסאובר הקצבי ב-16 במאי 2017, על ידי חברות התקליטים קאש מאני רקורדס, יאנג מאני אנטרטיינמנט וריפבליק רקורדס, כסינגל הרביעי מתוך המיקסטייפ. השיר מופיע גם במשחק הווידאו NBA 2K18. ב-8 באפריל 2017, "Portland" נכנס למצעד במקום השישי ושהה 18 שבועות במצעד קנדה הוט 100 של בילבורד. השיר שהה כ-16 שבועות במצעד הבילבורד הוט 100, ונכנס למצעד במקום התשיעי. זהו שירם הראשון של קוואבו (כאמן סולו) וטראוויס סקוט בעשירייה הפותחת של המצעד. השיר הגיע ל-40 הראשונים באירלנד, ניו זילנד, שווייץ ובריטניה והופיע במצעדים של אוסטריה, צרפת, גרמניה, הולנד, פורטוגל, סלובקיה ושוודיה. אוברי גראהם, קוואביוס מרשל, ז'אק ובסטר השני, שיין לינדסטרום, טים גומרינגר, קווין גומרינגר "Available for Airplay". FMQB. אורכב מ-המקור ב-16 במאי 2017. {{cite web}}: (עזרה)
האמאקו מורי

יפן זהו שם יפני; שם המשפחה הוא מורי. האמאקו מורי (ביפנית: 森 浜子; נולדה ב-18 בפברואר 1930) הידועה יותר בכינויה המקוון "Gamer Grandma" (סבתא גיימרית), היא יוטיוברית משחקי וידאו יפנית ושחקנית ספורט אלקטרוני. מורי החלה להתעניין במשחקים ב-1981 בגיל 51, לאחר שנודע לה שילדיה ונכדיה משחקים במשחקי וידאו במשך שעות. קונסולת המשחק הראשונה שלה הייתה Cassette Vision (קסט ויז'ן) שיצאה ביפן באותה השנה. לאחר מכן היא עברה לשחק במערכת הבידור של נינטנדו היפנית גם היא ובשנות ה-90 היא כבר שיחקה בסוני פלייסטיישן. בתחילה, מורי שיחקה במשחקי וידאו לבד. בשנת 2014 היא השיקה ערוץ גיימינג ביוטיוב תחת השם "Gamer Grandma" על מנת להתחבר לגיימרים שונים מרחבי העולם. במאי 2020 מורי שברה שיא גינס על היותה יוטיוברית הגיימינג המבוגרת בעולם, בגיל 90. היא זכתה לשבחים והפכה לסנסציית אינטרנט בגלל כישורי המשחק שלה למרות גילה המופלג. השיא שלה הקנה לה הכרה בינלאומית רחבה. האמאקו מורי, סרטונים בערוץ היוטיוב https://www.theguardian.com/games/2020/jun/07/japans-video-gaming-grandma-90-plays-her-way-into-record-books ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מפרץ טונקין

מפרץ טונקין הוא מפרץ רדוד המהווה את חלקו הצפון-מערבי של ים סין הדרומי. אורכו של המפרץ 480 ק"מ ורוחבו 240 ק"מ. המפרץ ממוקם בין סין ווייטנאם. המפרץ רדוד ביותר ועומקו אינו עולה על 82 מטרים. במפרץ מספר איים השייכים לסין, ונשפך אליו הנהר האדום. השם מקורו במילה הסינו-וייטנאמית 東京\Đông Kinh (דונג-קינג) שמשמעה "הבירה המזרחית" - כינוי קדום להאנוי בירתה של וייטנאם (כיום משמשת המילה הסינית לציון שמה של טוקיו). בווייטנאם נקרא המפרץ בשם הסינו-וייטנאמי "המפרץ הצפוני" - Vịnh Bắc Bộ או "מפרץ הים הדרומי"\"מפרץ האינאן" - Vịnh Hải Nam באוגוסט 1964 נשיא ארצות הברית לינדון ב. ג'ונסון הכריז שכוחות צפון וייטנאמים תקפו פעמיים משחתות של הצי האמריקאי במפרץ טונקין. כיום ידוע כי מתקפה אחת אכן התקיימה, בתגובה לפעולה של כוחות קומנדו אמריקאיים בקרבת החוף, אולם לא הייתה מתקפה שנייה. אירוע זה ידוע כאירוע מפרץ טונקין שהביא להתערבות רשמית של ארצות הברית במלחמת וייטנאם עם קבלת החלטת מפרץ טונקין על ידי בית הנבחרים האמריקאי. מדיה וקבצים בנושא מפרץ טונקין בוויקישיתוף מפרץ טונקין, באתר אנציקלופדיה בריטניקה (באנגלית)
ידידיה בולי

ידידיה בּוּלִי (וגם די-בּוּלִי, בסרבית: Једидија Були;‏ 1834, בלגרד, נסיכות סרביה – 2 בספטמבר 1907, וינה, האימפריה האוסטרו-הונגרית) היה איש ציבור יהודי, סוחר ובנקאי נשיא הקהילה הספרדית בבלגרד וחבר הפרלמנט של נסיכות סרביה. ידידיה "אדי" בולי נולד בשכונת יאלייה אשר בבלגרד ליעקב בולי שהיה סוחר. משפחת בולי מתועדת בבלגרד במסמכים העוסקים בתשלום מיסים החל מ-1828. ידידיה בולי היה סוחר ובנקאי אשר ייסד בנק למסחר. בולי כיהן כנציג מסחרי רשמי של נסיכות סרביה ורקם קשרי מסחר רשמיים עם מדינות שונות עבור הסרבים. בולי היה חבר במספר ארגוני סחר ותשתית ברחבי סרביה, ונחשב לטייקון היהודי הראשון. היה מקורב למילאן הראשון, מלך סרביה, ובהמשך לבנו אלכסנדר הראשון, מלך סרביה, והחל מ-15 בדצמבר 1881 מונה מטעמם לחבר האספה הלאומית של נסיכות סרביה, ובהמשך ממלכת סרביה. הוא היה היהודי הראשון שמונה לתפקיד זה בסרביה. בין השנים 1897–1907 כיהן כנשיא הקהילה הספרדית של בלגרד, ובתפקידו זה סייע במימון והיה מיוזמי הקמת בית הכנסת בית ישראל בבלגרד. ב-10 במאי 1907 נכח בולי בטקס הנחת אבן הפינה לבית הכנסת במעמד פטר הראשון, מלך סרביה. נפטר בווינה והוא בן 73 והובא לקבורה בחלקה הספרדית של בית הקברות החדש בבלגרד. ידידיה בולי היה נשוי פעמיים. בנו מנישואיו הראשונים ללאה היה בנציון בולי – תעשיין, פוליטיקאי ופילנתרופ. לאה נפטרה בינקותו של בנציון. רעייתו השנייה מרקושה (מרקדה) בולי לבית לוי (בסרבית: Меркуша Були; ‏1853–1934), הייתה אשת ציבור ונמנתה עם מייסדות ארגון חברת הנשים היהודיות בבלגרד, אשר נוסד ב-1874 והיה ארגון הנשים הראשון בסרביה. מרקושה בולי כיהנה כנשיאת הארגון בין השנים 1894–1912. לידידיה ומרקושה נולדו שלושה ילדים: הוגו בולי (1875–1941) שהיה סוחר ונחשב לאבי ענף הכדורגל בסרביה ונרצח במחנה הריכוז טופובסקה שופה; מוריץ בולי (1876–1936) שהיה רופא ומומחה למחלות זיהומיות; ובת בשם סופיה. מכתבי סופרים, הצפירה, 27 בדצמבר 1892 ג'ני לבל, עד הפתרון הסופי, היהודים בבלגראד 1521–1942, הוצאת הקיבוץ המאוחד, 2006, עמוד 166. יהודים נודעים בסרביה, עמודים 45–46 (בסרבית).
הוצאת רהב

הוצאת רהב (באנגלית: Vanity Press) היא הוצאה לאור בה המחבר נדרש לשלם על מנת להוציא לאור את יצירתו. בניגוד להוצאות מסחריות, ששואפות לכסות את עלות ההוצאה לאור באמצעות מכירת כמות עותקים מספיקה ולכן דוחות רבים מכתבי היד המוגשים להן, הוצאת רהב תפרסם את יצירתו של כל מחבר המוכן לשלם את עמלת ההוצאה. מוציאים לאור מבדילים בין הוצאות רהב לבין הוצאה עצמית. בשל היעדר תהליך סינון בהוצאות רהב, להוצאת ספר בהוצאת רהב אין את היוקרה כבהוצאה מסחרית. הוצאות רהב נחשבות לגורם שלילי ובלתי רצוי בעולם ההוצאה לאור, ושיטת הפעולה שלהן נחשבת כגובלת בנוכלות. הן אף תוארו כ"נבל של עולם ההוצאה לאור". האקדמיה ללשון העברית הציעה את המונח מו"ל קבלן. משה דור, עסקי עולם השירה, עתון 77 208, יוני 1997, עמ' 20–21 Allan A. Glatthorn (2002). Publish or perish - the educator's imperative. California: Corwin Press. p. 84. Self-publishing vs vanity publishing. Confused?, באתר writersandartists, ‏27 ביולי 2012 (באנגלית) VANITY/SUBSIDY PUBLISHERS, באתר אגודת סופרי המדע הבדיוני והפנטזיה של אמריקה (באנגלית) Leonard S. Bernstein (1986). Getting published: the writer in the combat zone. New York: W. Morrow. p. 136. If there is a villian in the world of publishing, it is vanity press https://terms.hebrew-academy.org.il/munnah/86294_2 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
טליה לוגסי

טליה לוגסי היא במאית קולנוע, תסריטאית ומפיקה יהודיה אמריקאית. מוכרת בעיקר בשל סרטיה "Descent" (אנ') ו-"This Is not a War Story" (אנ'). לוגסי נולדה בניו יורק, ארצות הברית, להורים יהודים יוצאי מרוקו. סיימה תואר בקולנוע באוניברסיטת ניו יורק. לאחר מכן למדה משחק בבית הספר למשחק של לי סטרסברג. סרטה "Descent" בו שיתפה פעולה עם חברתה, רוזריו דוסון, הוקרן בהצגת בכורה בפסטיבל טרייבקה בשנת 2007 וזכה כבחירת המבקרים של הניו יורק טיימס. ב-2014 שיחקה בסרט "The Shape of Something Squashed" של השחקן והבמאי טום נונן (אנ'). סרטה השני, "This Is Not a War Story", בו גם שיחקה, הוקרן בבכורה בפסטיבל סן פרנסיסקו לסרטים עצמאיים לשנת 2021 וזכה בפרס הקהל לסרט בעל הנראטיב הטוב ביותר. סרטה זכה גם בפסטיבל Tallgrass בוויצ'יטה כסרט הטוב ביותר של במאית. הסרט היה מועמד לזכייה על עלילתו ב-"Woods Hole Film Festival", וב-John Cassavetes Award בפרס אינדפנדנט ספיריט. נכון ל-2022, לוגסי מועסקת כמרצה במחלקה לאמנויות המסך ביוג'ין לנג קולג' לאמנויות חופשיות בניו סקול. טליה לוגסי, במסד הנתונים הקולנועיים IMDb (באנגלית)
אנריק פורטונה

אנריק פורטונה הוא שם העט של הנריק פקלמן (31 במאי 1881 – 30 ביוני 1965) היה משורר, מחזאי ומתרגם יהודי ברומניה. הנריק פקלמן נולד בעיר בוטושאן ברומניה. הוריו היו דוד פקלמן, רופא שיניים, וקלרה פקלמן. בין השנים 1897–1900, למד בבית הספר התיכון הלאומי ביאשי ולאחר מכן בפקולטה לרפואה ביאשי. ביוני 1907 הוענק לו תואר דוקטור לרפואה. בתקופת מלחמת העולם הראשונה שירת בתור רופא צבאי תחילה ביאשי והחל משנת 1917 במסגרת בית חולים שדה במחוז פאלצ'יו. בשנת 1944 עלה לארץ, אך חזר לרומניה כעבור שנתיים. בשנת 1958 עזב את רומניה שנית, יחד עם בנו וכלתו והתיישב בסאו פאולו, ברזיל שם נפטר בשנת 1965. בשנת 1904 פרסם אנריק פורטונה את שירו הראשון במגזין לספרות " Sămănătorul" ("הזורע"). בהמשך פרסם שלושה ספרי שירה ופואמות דרמטיות. שיריו משתייכים לסגנון המודרניסטי. המחזה של אנריק פורטונה "Rechiziția" ("החרמה") הוצג בתיאטרון הלאומי ביאשי בשנת 1920. המחזה ירד מהבמה לאחר שלוש הצגות בלבד בגלל מחאות הסטודנטים הלאומניים. בין תרגומיו נזכיר את התרגומים מיידיש לרומנית של שירי המשוררים יעקב גרופר ומשה בירנבאום. כמוכן את התרגום מיידיש לרומנית של "הבלדה על הבעש"ט" של איציק מנגר ושל השיר " דאָס לעצטע וואָרט" ("המילה האחרונה") של חיים נחמן ביאליק אותו פרסם בכתב העט "התקווה". אנריק פורטונה היה פעיל בעיתונות הספרותית היהודית ובעיתונות הספרותית הרומנית שם פרסם שירים, תרגומים וזיכרונות מסע. בין העיתונים וכתבי העת היהודיים בהם השתתף נזכיר את: "Floare albastră" ("הפרח הכחול") כתב עט ספרותי שהוקם בשנת 1912 ביאשי על ידי אברהם לייב זיסו " Hatikvah" (התקווה), כתב עט שהוקם על ידי אברהם לייב זיסו, ואשר הופיע בגאלאץ בשנת 1914 תחת כותרת המשנה "ביטאון החוג הציוני ת. הרצל" ולאחר מכן תחת כותרת המשנה "פרסום ציוני דו חודשי". אף על פי שהכותרת הייתה כתובה בשפה העברית, המאמרים נכתבו בשפה הרומנית. כתב עט זה פרסם בין השנים 1916–1919 מוסף חודשי לספרות בשם "שולמית, מוסף ספרות לאישה היהודית". "Tribuna evreiască" ("טריבונה יהודית") ששימש כביטאון המפלגה יהודית הרומנית. " Curierul israelit" שהוקם בבוקרשט בשנת 1906. " Mântuirea" (גאולה) יומון שהופיע בבוקרשט בין השנים 1919–1922 ושוב בין השנים 1944–1948, הוקם על ידי אברהם לייב זיסו. היה זה העיתון היהודי המשפיע ביותר ברומניה בתקופה שבין שתי מלחמות העולם. כותרת המשנה "יומון לאומי יהודי" מעידה על נטיעתו הציונית החזקה. פורסמו בו כתבות על החיים בפלשתינה ועל החברות שתמכו בהתיישבות היהודית בה. " Hasmonaea" ("החשמונאים") "ירחון אגודת הסטודנטים הציוניים באוניברסיטת בוקרשט" אימץ את שמה של "אגודת הסטודנטים הציונים הלאומיים" שהוקמה בצ'רנוביץ בשנת 1891 על ידי מאיר אבנר. הירחון הופיע בין השנים 1914–1940. בנובמבר 1942 נכלל אנריק פורטונה ברשימת הסופרים היהודים שנאסרו לפרסום ברומניה תחת משטר אנטונסקו. Enric Furtună și Bilanțul unui insucces
אנדרו למברו

אנדרו למברו (באנגלית: Andrew Lambrou; נולד ב-25 במאי 1998) הוא זמר אוסטרלי ממוצא יווני־קפריסאי, ייצג את קפריסין באירוויזיון 2023, שהתקיים בליברפול שבממלכה המאוחדת. למברו נולד ב-1998 למשפחה יוונית־קפריסאית בסידני, אוסטרליה. הוא למד נגינה על פסנתר בבית הספר למוזיקה של AMS. בגיל 5 זכה במקום הראשון בתחרות כישרונות שערך בית ספרו, כששר את "דו-רה-מי" מתוך צלילי המוסיקה. בשנת 2013 העלה גרסת כיסוי שלו לשיר "My Immortal" של אוונסנס בערוץ היוטיוב שלו. הביצוע שלו ל-"Stay with Me" של סם סמית' שותף על ידי ערוץ מוזיקה שבסיסו בספרד, ופרסם את למברו עוד יותר. בשנת 2015 השתתף בתחרות The X Factor אוסטרליה, והגיע לעשרים האמנים האחרונים בתחרות. באותה שנה חתם על חוזה הקלטות עם סוני ATV. סינגל הבכורה שלו, "Throne", יצא לאור ב-2021. ב-2022 השתתף ב-Eurovision – Australia Decides, הקדם האוסטרלי לאירוויזיון 2022, עם השיר "Electrify", שדורג במקום השביעי עם 51 נקודות. ב-17 באוקטובר הוכרז כי למברו עתיד לייצג את קפריסין באירוויזיון 2023. שירו, "Break a Broken Heart", יצא לאור כמה חודשים אחר כך. ב-11 במאי 2023 ביצע למברו אותו על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קפריסין הופיעה כמדינה השביעית, לפני ספרד ואחרי צרפת. במופע הגמר, בתום הקראת הניקוד שהעניקו צוותי השופטים, דורג השיר במקום ה-13, עם 68 נקודות. בהצבעת הקהל הוא דורג במקום ה-11, עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-12, כשבסך הכל קיבל 126 נקודות. מדיה וקבצים בנושא אנדרו למברו בוויקישיתוף אתר האינטרנט הרשמי של אנדרו למברו (באנגלית) אנדרו למברו, ברשת החברתית פייסבוק אנדרו למברו, ברשת החברתית אינסטגרם אנדרו למברו, ברשת החברתית טיקטוק אנדרו למברו, סרטונים בערוץ היוטיוב אנדרו למברו, במסד הנתונים הקולנועיים IMDb (באנגלית) אנדרו למברו, באתר אפל מיוזיק (באנגלית) אנדרו למברו, באתר ספוטיפיי אנדרו למברו, באתר סאונדקלאוד (באנגלית) אנדרו למברו, באתר Last.fm (באנגלית) אנדרו למברו, באתר AllMusic (באנגלית) אנדרו למברו, באתר MusicBrainz (באנגלית) אנדרו למברו, באתר דיזר אנדרו למברו, באתר Discogs (באנגלית) אנדרו למברו, באתר Genius אנדרו למברו, באתר SecondHandSongs אנדרו למברו, באתר טיידל (באנגלית) Adams, William Lee (17 באוקטובר 2022). "Cyprus confirms Andrew Lambrou as Eurovision 2023 singer". Wiwibloggs. נבדק ב-17 באוקטובר 2022. {{cite web}}: (עזרה) "Cyprus will send Andrew Lambrou to Liverpool". eurovision.tv. 17 באוקטובר 2022. נבדק ב-17 באוקטובר 2022. {{cite web}}: (עזרה) "Andrew Lambrou: About". andrewlambroumusic.com. נבדק ב-17 באוקטובר 2022. {{cite web}}: (עזרה) "Australia Decides 2022: Andrew Lambrou - "Electrify"". eurovisionworld.com. נבדק ב-17 באוקטובר 2022. {{cite web}}: (עזרה) Eurovision 2023 Semi-final 2 Results Eurovision 2023: Running order in the Grand Final Eurovision 2023 Results: Voting & Points